หนุ่มร้อง ซื้อบ้านแต่ต้องไปนอนโรงแรม ทั้งร้าว รั่ว ปัญหาเรื้อรัง
หนุ่มสระแก้วมาลงหลักปักฐานที่ขอนแก่น ซื้อบ้านราคากว่า 2 ล้าน ไม่กี่เดือน เริ่มร้าว น้ำรั่ว กำแพงทรุด ไม่กล้าอยู่ ต้องไปนอนโรงแรม สภาพจิตย่ำแย่ ร้องไปทางโครงการก็ช่วยแต่ไม่เต็มที่ หารือกับทนายเตรียมร้อง สคบ.ช่วยเหลือมีกรณีผู้ใช้เฟซบุ๊กชื่อ Suriyun Kamnueng โพสต์ภาพและคลิปบ้านราคา 2 ล้าน แต่พังเสียหายหลายจุด โดยระบุข้อความว่า #แชร์ให้หน่อยครับ #มีลิงก์พันทิปด้านล่างที่เคยมีปัญหาก่อนหน้านี้ครับ ซื้อบ้านที่หมู่บ้าน A ที่ขอนแก่น แย่มากๆๆ ปัญหาไม่หยุดไม่หย่อน ก่อนหน้านี้ลงพันทิปไป วันนี้มาเป็นอีก อาการหลายอย่าง เรื้อรัง ใครสะดวกแชร์ แชร์เลยครับ ใครอยากรู้ว่าหมู่บ้านอะไรทักมาส่วนตัวครับ พันทิปเคยลงไปก่อนหน้านี้ครับ กดเข้าไปดูตามลิงก์ได้ครับต่อมา เวลา 11.00 น. วันที่ 16 มิถุนายน ที่บ้านเลขที่ 239/3 ม.16 บ้านอนันตรา ต.พระลับ อ.เมือง จ.ขอนแก่น นายสุริยัน คำนึง อายุ 32 ปี เจ้าของบ้านหลังดังกล่าว ซึ่งเป็นบ้านปูนชั้นเดียว มี 3 ห้องนอน 2 ห้องน้ำ ในโครงการบ้านอนันตราขอนแก่น ได้พาผู้สื่อข่าวเดินดูรอบบ้าน พบรอยแตกร้าวของตัวบ้าน และรั้วแยก นอกจากนั้นยังพบรอยหลุดรุ่ยของผนังในห้องนอน รอยน้ำไหลจากใต้หลังคาลงมาในห้องนอนนายสุริยัน กล่าวกับผู้สื่อข่าวว่า ตนเองทำงานในบริษัทมือถือ มีบิดาเป็นผู้รับเหมาก่อสร้างที่จังหวัดสระแก้ว เมื่อมีแฟน จึงต้องการมีบ้าน พี่ๆ เพื่อนๆ ได้แนะนำบ้านอนันตราขอนแก่น ซึ่งอยู่ในพื้นที่บ้านพระคือ ต.พระลับ อ.เมือง จ.ขอนแก่น ให้ดู เมื่อตรวจสอบแล้วพบว่าบ้านน่าอยู่ จึงตัดสินใจซื้อโดยก่อนจะเข้าไปอยู่ ได้มีการตรวจสอบรายละเอียดรอบด้าน ก็ไม่พบความผิดปกติ กระทั่งเดือนพฤศจิกายน 2563 จึงได้ทำบุญขึ้นบ้านใหม่ และเข้ามาอยู่อาศัย ซึ่งขณะนั้น บิดาทักว่า บ้านหลังนี้น่าจะมีปัญหา เพราะเริ่มเห็นผนังบ้านร้าว รั้วบ้านแตก ซึ่งขณะนั้นยังไม่คิดอะไร กระทั่งย้ายเข้ามาอยู่ในบ้านจริงๆ จึงเจอปัญหาทุกอย่างด้วยตัวเอง ทั้งผนังร้าว รั้วแตกแยก หลังคารั่ว จึงแจ้งไปยังโครงการบ้านอนันตราขอนแก่น ทั้งส่งรูป และพูดคุยกับผู้ดูแลบ้าน เพราะหลังจากซื้อบ้านแล้ว ทางโครงการจะมีประกันดูแลบ้านให้ 1 ปี จึงรีบแจ้งทางโครงการให้ช่างมาซ่อมแซมบ้านให้รวม 3 ครั้ง ทั้งเจาะ อุดตามที่ต่างๆ แต่ไม่มีคุณภาพ เพราะยังประสบกับปัญหาน้ำรั่ว ฝ้าเพดานผุพัง น้ำไหลจากหลังคาลงพื้น จนต้องออกไปเช่าโรงแรมนอนปัญหาที่เกิดขึ้นโครงการก็ดูแล แต่ดูแลไม่เต็มที่ ไม่ได้รับการดูแลที่ดี เพราะยังมีน้ำรั่วไหล จึงได้เสนอไปยังโครงการทั้งในเรื่องคืนบ้าน และเปลี่ยนบ้าน เพราะถ้าอยู่แบบนี้สุขภาพจิตใจย่ำแย่ และขณะนี้ได้หารือกับฝ่ายกฎหมาย รวมถึงสมาคม สคบ.จังหวัดขอนแก่น เพื่อเรียกร้องความเป็นธรรมให้กับตนเองตามขั้นตอนนายสุริยัน กล่าวอีกว่า ซื้อบ้านหลังนี้มาในราคา 2090000 บาท ผ่อนธนาคารเดือนละ 7300 บาท และผ่อนทุกเดือน แต่ไม่สามารถอยู่บ้านตัวเองได้ ไม่กล้าใช้ไฟฟ้า เพราะกลัวจะมีปัญหาเรื่องไฟช็อต ไฟรั่ว จนเกิดอันตราย จึงขนเอาที่นอนมานอนที่ห้องโถง และร้องเรียนสื่อมวลชนให้มาตรวจสอบ เพื่อเรียกร้องความเป็นธรรมให้กับตนเอง
หนุ่มสระแก้วมาลงหลักปักฐานที่ขอนแก่น ซื้อบ้านราคากว่า 2 ล้าน ไม่กี่เดือน เริ่มร้าว น้ำรั่ว กำแพงทรุด ไม่กล้าอยู่ ต้องไปนอนโรงแรม สภาพจิตย่ำแย่ ร้องไปทางโครงการก็ช่วยแต่ไม่เต็มที่ 
ร้องบ้านพัง,ร้องซื้อบ้าน,บ้านมีปัญหา,ร้องหมู่บ้านจัดสรร,ข่าวทั่วไป